د پروان ولایت د سالنګ ولسوالۍ د کوکلامې، اورتی او عمومی درې د مختلفو کلیو او ساحو په لرې پرتو سیمو کې د (٣٥٠) بې وزله، مستحقو، ناچارو، کونډو او د بې سرپرسته کورنیو دوه ورځنۍ ارزیابی (سروې) نن مازیګر ناوخته پای ته ورسېده! نن یکشنبه د روان ١٤٤٤ سپوږمیزکال د شعبان المعظم میاشتې پر ٢٠ مه چې د ۱۴۰۱ لمریزکال د کب میاشتې له ٢١ مې نېټې سره سمون لری د پروان ولایت د سالنګ ولسوالۍ د کوکلامې، اورتی او عمومی درې د مختلفو کلیو او ساحو په لرو پرتو سیمو کې د (٣٥٠) بې وزله، مستحقو، ناچارو، کونډو او د بې سرپرسته کورنیو دوه ورځنۍ ارزیابی (سروې) پای ته ورسېده، د یادو بې وزلو خلکو ارزیابی چې د Kobo Collect اپلېکېشن له لارې ترسره شوه، نوموړو مستحقو کورنیو ته به په نزدې وخت کې د قطر دوست هېواد له لورې رالېږل کېدونکې د غیر خوراکی توکو مرسته د افغانی سرې میاشتې ټولنې له خوا ووېشل شی. د پروان ولایت سرې میاشتې نماینده ګۍ ریاست د نشراتو مدیریت